ገዛኢ ሰልፊ ጁብሊ ኣብቲ ዳግማይ መረፃ ከምዝሳተፍ ኣፍሊጡ'ዩ። ኣብ ፓርላማ ንዘለዎ ዓብላልነት ተበሊፁ ድማ ንኣዘራራቢ ሕጊ-መረፃ ከመሓይሽ ተቓሪቡ'ሎ። እቲ ምምሕያሽ ድማ ኣብ መረፃ ንዝፍጠሩ ምጭብርባራት ንምክልኻል ዝተነፀሩ መስርሓት ከይቕይር ይስጋእ። እቲ ምምሕያሽ ዘካተቶም ዛዕባታት፡ ኣብ ዝካየድ መረፃ ነቲ ውፅኢት ዘይቕበል እንተሃልዩ፡ ዝተፈጠረ ፀገም ብኣግባቡ ከረድእ ኣለዎ ኣቦ መንበር ኮሚሽን መረፃ ንምዃን እንተንኣሰ ን15 ዓመታት ብዳንነት ወይ ድማ ብጠበቓነት ዝሰርሑ በዓል ተሞክሮ ክኾኑ ይግባእ፡ ንዝብል ሓሳብ ምውጋድ። እዚ ድማ ሕዚ ንዘለው ኣቦ መንበር ብምልዓል ንገዛኢ ሰልፊ ዝቐረበ ሰብ ንምሻም ዝተገበረ'ዩ ብዝብል ተቓውሞ ገጢምዎ ኣሎ። ኣቦ መንበር ኮሚሽን መረፃ፡ ዋላ'ውን ድምፂ ሙሉእ ንሙሉእ ተቖፂሩ እንተዘይተዛዘመ፡ ዝተረፈ ድምፂ ዘምፅኦ ለውጢ ከምዘይህሉ እንተተረጋጊፁ ተዓዋቲ ኣካል ብዕሊ ከፍልጡ ይኽእሉ እዮም ዝብሉ ይርከብዎም። ኣዘራራቢ ኮይኑ ዘሎ ምምሕያሽ ሕጊ-መረፃ ብዘይካ ተቓወምቲ ሰልፍታት፡ ብመራሕቲ ሃይማኖት፣ ተጣበቕቲ ሰብኣዊ መሰላት፣ ንኣሜሪካን እንግሊዝን ሓዊሱ ብካልኦት ምዕራባውያን ሃገራትን ኮሚሽን መረፃ ኬንያን ተነቒፉ እዩ። መግለጺ ስእሊ, ደገፍቲ ራይላ ኦዲንጋ ሓለፍቲ ስራሕ ኮሚሽን መረፃ ክትክኡ ብምግላፅ ተቓውሞታት ንምስማዕ ናብ ኣደባባያት ምውፅኦም ይቕጽሉ ምምሕያሽ ምስተገበረሉ ድማ ይትረፍ ኣብቲ ዳግማይ መረፃ፡ ይግበር ንዘሎ ቅድመ ምድላዋት እውን ዝሰማማዕ ኣይኮነን ዝብል ርእይቶ ቀሪቡ'ሎ። ኡሁሩ ኬንያታ ዛጊድ ተግባራዊ ንዘይተገበረ ምምሕያሽ ብፌርምኦም ከምዘፅድቕዎ ኣፍሊጦም ኣለዉ። ገዛኢ ወድብ-ጁቢሊ "ምምሕያሽ ምግባር ዘድለየ፡ ልክዕ ከምቲ ኣብ ዝሓለፈ ነሓሰ ተኻይዱ ውድቂ ዝተገበረ መረፃ ክፍተታት ከይፍጠሩ ንምግባር እዩ" ብዝብል ንዝቐርቡ ተቓውሞታት ከህድእ እናፈተነ ይርከብ። ቀፃሊ እንታይ ክፍጠር ይኸውን?
